Slovak Telecom hľadá najlepší koncept biznis aplikácie
Slovak Telecom hľadá najlepší koncept biznis aplikácie
Telekomunikačná spoločnosť Slovak Telekom hľadá nádejné aplikácie, ktoré môžu uľahčiť prácu podnikateľom. Preto ak ste vývojár alebo členom start-up projektu a máte rozpracovanú alebo už hotovú aplikáciu so zameraním na malé až stredné podniky a ste presvedčení že by bola užitočná neváhajte ju prihlásiť do súťaže s názvom Business Wall of Fame (teda Sieň slávy biznisu). Možno sa práve vaša aplikácia stane "hrdinom" reklamnej kampane Telekomu v hodnote do 30 tisíc € a dostane investíciu až do výšky 80 000 €, ďalej môžete získať TelekomCloud partnerstvo, vďaka ktorému môžete získať tisíce zákazníkov.
Ako prihlásiť aplikáciu
Nahrajte krátke 30 sekundové video, najlepšie vo výťahu v ktorom čo najvýstižnejšie opíšte čo vaša aplikácia dokáže. Prečo práve vo výťahu? No práve aj vďaka vašej aplikácií sa môžu dostať malé a stredné firmy na vrchol. Vo videu môžete použiť rôzne iné veci na presvedčenie ľudí že práve vaša aplikácia je najlepšia. Prihlásenú aplikáciu propagujte kde sa dá, povedzte o nej priateľom, zdieľajte súťažný profil alebo aj samotné video, ktorým ste sa do súťaže zapojili na sociálnych sieťach aby ste získali čo najviac hlasov. Prihlasovať svoje aplikácie môžete v období 22. apríla do 22. mája 2014.
aplikácie môžete registrovať na stránke SienSlavyBiznisu.sk
Výhry
- reklamná kampaň v hodnote 30 tisíc € a partnerstvo s Telekomom
- investícia až do 80 tisíc €
Hlasovanie
Hlasovanie za najlepšiu aplikáciu bude prebiehať od 12. mája 2014. Do finále postúpi 10 aplikácií s najväčším počtom hlasov, v ktorom o víťazovi rozhodne odborná porota. Hlasujúci z firiem môžu vyhrať marketingovú kampaň v hodnote 10 000 eur. Hlasovanie bude prebiehať od 22. mája do 30. júna 2014.
A nezabudnite nestačí byť presvedčivý ale unikátny
Čítajte viac:
- http://www.telekom.sk/o-spolocnosti/press-centrum/tlacove-spravy/slovak-telekom-vyhlasuje-medzinarodnu-sutaz-sien-slavy-biznisu